ΓΡΑΠΤΗ ΕΡΩΤΗΣΗ E-2572/96 υποβολή: Amedeo Amadeo (NI) προς την Επιτροπή (11 Οκτωβρίου 1996)

Θέμα: Εκπομπές CO2

Στο πέμπτο Πρόγραμμα Δράσης για το Περιβάλλον και την Αειφόρο Ανάπτυξη, που καταρτίστηκε το 1992, η Ευρωπαϊκή Ένωση δεσμεύτηκε να σταθεροποιήσει τις εκπομπές της C02 το 2000 στο επίπεδο του 1990 και εν συνεχεία να τις μειώσει το 2005 και το 2010. Αυτό προϋποθέτει, πριν απ' όλα, τον καθορισμό των επιπέδων του 1990 και την επίτευξη συμφωνίας επ' αυτής της βάσης αναφοράς.

Ωστόσο, από πληροφορίες που έχουν συγκεντρωθεί προκύπτει ότι οι αξιολογήσεις διαφέρουν σημαντικά από τη μια πηγή στην άλλη: κατά την Eurostat το επίπεδο των εκπομπών C02 για το 1990, αναθεωρημένο πρόσφατα προς τα πάνω, ανέρχεται σε 3.188.000.000 τόνους (έναντι 2.911.000.000), ενώ στοιχεία που παρέχονται από άλλες πηγές είναι τα ακόλουθα: 3.063.290.000 τόνοι κατά την Ευρωπαϊκή Υπηρεσία Περιβάλλοντος 7 3.285.000.000 τόνοι σύμφωνα με έγγραφο της Επιτροπής 7 3.329.750.000 τόνοι σύμφωνα με τη Διακυβερνητική Ομάδα για τις μεταβολές του κλίματος.

Οι αποκλίσεις αυτές γίνονται ακόμη πιο εκπληκτικές εάν ληφθεί υπόψη ότι επί 5 χρόνια το κοινοτικό πρόγραμμα CORINE αφιερώθηκε στη συλλογή και το συντονισμό των πληροφοριών σχετικά με την κατάσταση του περιβάλλοντος και των φυσικών πόρων της ΕΕ.

Ζητείται, όχι χωρίς ανησυχία για την αξιοπιστία των στοιχείων που παρέχουν οι διάφορες ευρωπαϊκές υπηρεσίες, να αποτυπωθούν σε αριθμούς, άπαξ δια παντός, οι στόχοι που ορίζονται από το πέμπτο πρόγραμμα και ειδικότερα να καθοριστεί τελωνειακά για το 2000 το επίπεδο εκπομπών C02.

Απάντηση της κας Bjerregaard εξ ονόματος της Επιτροπής (14 Νοεμβρίου 1996)

Η Επιτροπή παρακολουθεί εκ του σύνεγγυς τις προόδους που επιτελούνται στον τομέα της εκπλήρωσης των δεσμεύσεων που έχουν αναληφθεί βάσει του πέμπτου προγράμματος-πλαίσιο για το περιβάλλον και την αειφόρο ανάπτυξη ((COM(94) 453 τελικό.)) και ιδίως, όσον αφορά τη δέσμευση για σταθεροποίηση των εκπομπών του διοξειδίου του άνθρακος έως το 2000 στα επίπεδα του 1990 στο σύνολο της Κοινότητας. Επίσης προωθεί την περαιτέρω έγκριση και εφαρμογή πολιτικών και μέτρων σε κοινοτικό και εθνικά επίπεδα για την εν συνεχεία ουσιαστική μείωση των εκπομπών κατά την περίοδο μετά το 2000. Στο πλαίσιο αυτό είναι σημαντικό να διαθέτει τα πλέον ακριβή δεδομένα.

Η Επιτροπή αντιλαμβάνεται κατά συνέπεια τις ανησυχίες του Αξιότιμου Μέλους του Κοινοβουλίου όσον αφορά τις αποκλίσεις για τα αναφερθέντα επίπεδα εκπομπών κατά το 1990 σε διαφορετικές περιπτώσεις και από διαφορετικές πηγές που αιτιολογείται ως εξής:

- όλα τα αριθμητικά δεδομένα για τις εκπομπές διοξειδίου του άνθρακος προκύπτουν από πολύπλοκους υπολογισμούς που μπορούν να εκτελεστούν με διάφορους τρόπους. Κατά συνέπεια δεν προκαλεί έκπληξη το γεγονός ότι οι υπολογισμοί αυτοί των επιμέρους φορέων διαφέρουν. Το σημαντικό είναι ότι ως επί το πλείστον οι διαφορές αυτές είναι μικρές σε σχέση με την εγγενή αβεβαιότητα που χαρακτηρίζει όλους τους υπολογισμούς περί εκπομπών. Μεγάλο μέρος των διαφορών οφείλεται στον συνυπολογισμό ή την εξαίρεση σημαντικών κατηγοριών εκπομπών όπως από τις αποθήκες καυσίμων πλοίων ή από την ανάλυση ορυκτών καυσίμων για μη ενεργειακούς λόγους ή από μία ουσιαστικά διαφορετική μεθοδολογία,

- για κάθε συγκεκριμένη μέθοδο υπολογισμού εκείνο που είναι σημαντικό από την άποψη της σταθεροποίησης των επιπέδων διοξειδίου του άνθρακος είναι η παρατηρούμενη τάση όχι οι απόλυτες τιμές. Με τη βελτίωση των μεθόδων καθίσταται απαραίτητη η αναθεώρηση των ήδη δημοσιευθέντων υπολογισμών για τα προηγούμενα έτη προκειμένου να εξασφαλιστεί η συγκρισιμότητά τους.

Σχετικά με τα αναφερθέντα αριθμητικά δεδομένα:

- οι υπολογισμοί της Επιτροπής για τις εκπομπές διοξειδίου του άνθρακος καλύπτουν αποκλειστικά και μόνο εκπομπές διοξειδίου του άνθρακος που σχετίζεται με την παραγωγή ενέργειας και βασίζονται σε κοινή δέσμη παραγόντων για τις εκπομπές σε όλες τις χώρες που χρησιμοποιούν ενεργειακά ισοζύγια. Ο υπολογισμός για τις εκπομπές του διοξειδίου του άνθρακος κατά το 1990 ανήρχετο σε 2921 εκατομμύρια τόννους ((Βασικά στατιστικά στοιχεία. Έκδοση 31, 1995, πίνακας 8.2.)) εξαιρουμένων των εκπομπών από την τέως Λαϊκή Δημοκρατία της Γερμανίας. Ο προσφάτως δημοσιευθής αριθμός των 3188 εκατομμυρίων τόννων εκπομπών διξειδίου του άνθρακος για το 1990 καλύπτει τα δεκαπέντε κράτη μέλη,

- ο αριθμός των 3063 εκατομμυρίων τόννων διοξειδίου του άνθρακος που αναφέρεται στην «Στατιστική σύνοψη Dobris» προέρχεται από υπολογισμούς των US CDIAC που χρησιμοποιούν διαφορετική μεθοδολογία από την Επιτροπή,

- το υπολογιζόμενο σύνολο των 3285 εκατομμυρίων τόννων αναφέρεται στις εκπομπές διοξειδίου του άνθρακος για τα δεκαπέντε κράτη μέλη το 1990, όπως προκύπτουν από τις εκθέσεις της δεύτερης αξιολόγησης των εθνικών προγραμμάτων στο πλαίσιο της εφαρμογής του κοινοτικού μηχανισμού παρακολούθησης των εκπομπών διοξειδίου του άνθρακος, και τη μέτρηση άλλων εκπομπών που προκαλούν το φαινόμενο του θερμοκηπίου καθώς και από άλλες αναφορές για εκπομπές ((COM(96) 91 τελικό.)) διοξειδίου του άνθρακος που σχετίζεται με την παραγωγή ενέργειας (95%) ή δεν σχετίζονται με αυτήν (5%). Οι απογραφές αυτές βασίζονται στα δεδομένα για τις εκπομπές που υποβάλλουν τα δεκαπέντε κράτη μέλη, τα οποία ελέγχονται και επιβεβαιώνονται πριν οριστικοποιηθούν τα συνολικά για την Κοινότητα. Οι απογραφές αυτές ευθυγραμμίζονται προς τις κατευθύνσεις που έχει χαράξει η Διακυβερνητική Επιτροπή για τη Μεταβολή του Κλίματος (IPCC) και προσαρμόζονται στη μεθοδολογία Corinair του Ευρωπαϊκού Οργανισμού Περιβάλλοντος που χρησιμοποιεί το σχήμα εκθέσεων που προβλέπει η σύμβαση-πλαίσιο των Ηνωμένων Εθνών για την κλιματική μεταβολή.